To‘plangan materiallar qonuniy choralar ko‘rilishi uchun Yunusobod tumani prokuraturasiga topshirildi. Foto: Toshkent shahar IIBB axborot xizmati Toshkent shahar IIBBga fuqaro murojaat qilib, poytaxtda istiqomat qiluvchi 21 yoshli N.F. o‘zining 3 oylik bolasini 5 ming AQSh dollariga sotayotganini bildirgan. Toshkent shahar IIBB xabariga ko‘ra, tezkor xodimlar prokuratura vakillari bilan birgalikda tezkor tadbirlar ishlab chiqib, ularni amalga oshirdilar. Natijada, N.F. va u bilan birga yashovchi, 24 yoshli A.Z. chaqaloq evaziga pul olayotganlarida ushlandi. To‘plangan materiallar qonuniy choralar ko‘rilishi uchun Yunusobod tumani prokuraturasiga topshirilgan.